cyanic-selkie/wikianc huggingface dataset:
נדאר
כדורים פורחים וצילום אוויר
נדאר גילה שהכדור הפורח הוא כלי קשה מאוד לניווט ותוך זמן קצר הסיק שעל הכדור להיות כבד מהאוויר. למסקנה זו הגיעו כמה חוקרים לפניו, וב-1863 התכנסו תריסר מהם באטליה של נדאר במטרה לייסד את "האגודה לעידוד תנועה אווירית באמצעיות מכונות הכבדות מהאוויר" (Société d’Encouragement pour la Locomotion Aérienne au Moyen d’Appareils Plus Lourds que l’Air). נדאר עזר גם בייסוד מגזין בנושא, בשם Aeronaut.
בנוסף, החליט נדאר לבנות כדור-פורח עצום משלו, שיעזור בגיוס כספים ודעת קהל לבניית הליקופטר. היקפו של הכדור, שזכה לשם "הענק" (Le Géant) והושלם באוקטובר 1863, היה 45 מטר, והוא יכול היה לשאת תריסר איש. הפרויקט החדש, ושני הספרים שכתב אודותיו, הפכו את נדאר למפורסם בקרב הקהל יותר מכל פרויקט קודם אחר שלו. בטיסת הבכורה, שנערכה ב-4 באוקטובר, צפו כ-500,000 פריזאים (כשליש מאוכלוסיית פריז), שהצטופפו באזור שאן דה מרס בעיר.
נדאר היה הראשון שצילם תצלומים תת-קרקעיים בקטקומבות של פריז ונעזר לשם כך בפנסי חשמל פרימיטיביים שניזונו מסוללות.
נדאר ועימו עוד צלמים, הודאגו מן האופן בו נוצל בבתי הסטודיו הזולים תהליך הקולודיון הבלתי מוגן בפטנטים. בבתי סטודיו אלה הפיקו תצלומי דיוקן בעלי אכות ירודה בשיטת הסרט הנע.
נדאר נפגע כלכלית בזמן המלחמה ב-1870 גם כי סיפק את שירותי הבלון למטרות דואר ומעקב. בתקופה זו החל לצלם עם פחות תשומת לב לכל תצלום.
ב-1885 החזיר לעצמו את עושרו הכלכלי ומשנת 1887 בנו פול נדאר (1856-1939) החליף אותו בסטודיו. בנו המשיך את דרכו ברוח אחרת לכיוון של פורטרטים זוהרים ומלאכותיים.
ב-1891 יסד נדאר את journal paris photographe ונתן לבנו פול לנהל אותו
נדאר היה חלוץ במספר שדות נוספים מעבר לצילום הפורטרטים. בצילום מהאוויר צילומים שביצע מבלונים השונים שהיו לו. נדאר פיתח את השימוש בצילומים במערות הקבורה ובתעלות הביוב בפריס על ידי שימוש במנורות חשמל או מנורות הפועלות על בטריות. הניסיונות הללו לוו במחקר ולימוד של microphotography של צילומי snap באור מלאכותי ובשימוש במגנזיום וכן ניווט אווירי. נדאר פרסם את הראיון המצולם הראשון, בו ראיין את מישל שוורל לרגל יום הולדתו המאה. הראיון והתצלומים הופיעו בעיתון ז'ורנל אילוסטרה ב-1886.
נדאר שהה במרסיי מ-1895-1904 וגם פתח שם סטודיו.
נדאר מהווה את אחד הצלמים המרכזיים בתולדות הצילום, יצר גישה בצילום פורטרטים המבוססת על קשר ישיר עם המצולם, הבנה פסיכולוגית המתייחסת להכרותו של הצלם את המצולם ויצירת אווירה המאפשרת למצולמים להביע את אופיים, דבר שבא לידי ביטוי בצילום. נדאר היה חלוץ בהתאמה טכנית ובהגנה ובפיתוח תחום הצילום. הנגטיבים של צילומי נדאר נמצאים ב-Caisse Nationale des Monuments Historiques et de Sites בפריז.
נדאר נפטר ב-1910 בגיל 89 ונקבר בבית הקברות פר לשז שבפריז.
וקטור גל
וקטור גל הוא וקטור המשמש לתיאור התנע של גלים, והוא מסומן ב-\vec{k}. גודלו הוא מספר הגל וכיוונו הוא כיוון התקדמות הגל. וקטור הגל הוא הכללה למרחב התלת-ממדי של מספר הגל.
הגדרה
ניתן לרשום את וקטור הגל בקואורדינטות קרטזיות, כאשר כל רכיב הוא מספר הגל של היטל הגל על אחד הצירים:
גל סינוסי
הפונקציה המתארת גל סינוסי היא: \ \vec{r} הוא וקטור ההעתק, t הוא הזמן, A היא משרעת הגל ו-\, \omega היא התדירות הזוויתית של הגל.
את הפונקציה ניתן לרשום כתלות ברכיבי וקטור הגל בקואורדינטות קרטזיות: הצגה נוספת, העושה שימוש באקספוננט המרוכב, היא:
פונקציית גל ומספר הגל של חלקיק
וקטור התנע \ \vec p של חלקיק נמצא ביחס ישר לווקטור הגל שלו: כאשר \ \hbar הוא קבוע פלאנק המצומצם.
אם פונקציית הגל היא גל עומד, מספר הגל, וכתוצאה מכך גם גודל התנע של החלקיק, יכולים לקבל רק ערכים מסוימים. כך למשל, בבעיית חלקיק בקופסה פונקציית הגל מתאפסת על הדפנות של תיבה, והפתרונות האפשריים לווקטור הגל הם: כאשר Li הם אורכי צלעות התיבה ו-ni מספרים שלמים.
בתורת היחסות
בתורת היחסות הפרטית מגדירים 4-וקטור גל:
ה"נורמה" של הווקטור היא המעבר האחרון נכון עבור גל אור בריק בו יחס הנפיצה הוא.
בתור 4-וקטור יחסותי, 4-וקטור הגל עובר טרנספורמציית לורנץ כמו 4-וקטור המקום. באמצעות מעבר זה ניתן להסיק את אפקט דופלר היחסותי.
אפקט דופלר היחסותי
טרנספורמציית לורנץ עבור מקור הנע במהירות היא
במצב בו אור מוקרן ממקור הנע במהירות יחסותית, ישנו אפקט דופלר ושינוי בתדירות הנצפית. למשל, כאשר עצם המקרין אור בחלל הנע ביחס לכדור הארץ (בו נמצאת המעבדה בה נמדדת התדירות) אפשר לחשב את התדירות הנצפית במערכת כדו"א Sobs על ידי חישוב טרנספורמציית לורנץ על רכיב התדירות (רכיב ה-0) של 4-וקטור הגל. נסמן את המערכת בה המקור נייח ב-Ssrc. אזי מטרנספורמציית לורנץ מקבלים מסתכלים רק על הרכיב \mu = 0 ומקבלים
כלומר כאשר הוא קוסינוס הכיוון של k^1, כלומר:
לכן
אלבינאס ז'וקאוסקאס
אלבינאס ז'וקאוסקאס (בליטאית: Albinas Žukauskas; 25 בינואר 1912 – 10 באוגוסט 1987) הוא משורר, פרוזאי, עיתונאי, עורך ומתרגם ליטאי.
קורות חיים
אלבינאס ז'וקאוסקאס נולד במשפחת איכרים ליטאים בכפר בובלה (בובליאי), על יד סייני, באזור פודלסיה בפולין, אז באימפריה הרוסית, קרוב לגבול הנוכחי בין פולין ובין ליטא. את לימודי התיכון סיים בגימנסיה הליטאית "ויטאוטאס הגדול" בווילנה, אז בפולין, ובין השנים 1935–1939 למד משפטים ועיתונאות באוניברסיטת וילנה ובבית הספר לעיתונאות בוורשה. בין השנים 1940–1941 ערך עת העיתון Vilniaus balsą ("קולה של וילנה"). בין השנים 1948–1953 היה עורך ראשי של ההוצאה לאור הליטאית לספרות "ו.א.ג.א.", ובין השנים 1953–1959 עבד כעורך באולפני הקולנוע בווילנה וניהל את מחלקת התסריטים. בין השנים 1965–1972 ניהל את הקרן הליטאית לספרות.
פעילותו הספרותית
בשנים 1971–1973 ז'וקאוסקאס נמנה עם אותם המשוררים אשר הצליחו לפרסם שירים שכבר פרצו את מחסומי הריאליזם הסוציאליסטי ששלט בכיפה עד אז בליטא תחת השלטון הסובייטי. ז'וקאוסקאס בלט גם בהעברת כמה מהאגדות הליטאיות לשפת השירה.
יצירות
קובצי שירים:
קישורים חיצוניים
Emery Edward George - Contemporary East European Poetry: an anthology Oxford University Press, 1993 Kornelijus Platelis - About the Modern Lithuanian Poetry- from the volume "Lithuania in Her Own Words" edited by Laima Sruoginis, Tyto Alba, Vilnius, 1997
Siblings
Siblings (בעברית: אחים) הוא אלבום הבכורה של הלהקה הישראלית לורנה בי. הוא יצא לאור ב-30 באפריל 2011 בהוצאה עצמאית. תהליך הפקתו נמשך כשנה, ותואר כ"צבעוני ומעניין ובעל שילוב של צלילים רכים וצלילים חזקים". על מנת לקדמו יצאה לסיבוב הופעות ב. ביומו האחרון פגשה את ג'ארוויס קוקר, וכמחווה ידידותית נתנה לו במתנה עותק פיזי של האלבום. הוא השמיע כמה מרצועותיו בתוכנית הבוקר שלו, Sunday Service, ב-BBC Radio 6 Music.
טייט מקריי
טייט רוזנר מקריי (באנגלית: Tate Rosner McRae; נולדה ב-1 ביולי 2003) היא זמרת-יוצרת ורקדנית קנדית. בשנת 2019, משכה מקריי את תשומת ליבה של חברת התקליטים RCA Records, לאחר צאת הסינגל הבכורה שלה "One Day" (2017) שהפך לוויראלי ביוטיוב, ולאחר מכן הוציאה את מיני-אלבום הבכורה שלה, All the Things I Never Said (2020). מקריי זכתה במהרה להכרה רחבה יותר לאחר צאת הסינגל "You Broke Me First", אשר הפך ללהיט בינלאומי. בשנת 2020, מקריי הייתה המוזיקאית הצעירה ביותר שנכללה ברשימת פורבס 30Under30 של מגזין פורבס.
ביוגרפיה
טייט רוזנר מקריי נולדה בקלגרי ב-1 ביולי 2003, לאב קנדי ממוצא סקוטי שעבד בכוחות הקנדיים ולאם גרמנייה. בגיל ארבע, בעקבות עבודתו של אביה, עברה עם משפחתה לעומאן, שם העבירה אמה שיעורי מחול, והתגוררו בה שלוש שנים. בעומאן למדה מקריי בבית הספר הבינלאומי האמריקאי מוסקט (TAISM). מקריי החלה ללמוד ריקוד בגיל שש. לאחר שחזרה לקלגרי, בגיל שמונה, היא החלה ללמוד בצורה אינטנסיבית יותר שיעורי ריקוד. בגיל 11 החלה להתאמן בכל סגנונות המחול ב-YYC Dance Project, חברת מחול בבעלות אמה, ועברה הכשרה ללימודי בלט בבית הספר לבלט אלברטה, בית הספר להכשרה של להקת הבלט של אלברטה.
2013–2018: דיבוב, קריירת ריקוד
מקריי הייתה מדובבת בסדרה "להלהלופסי", בה דיבבה את הדמות "ספוט ספלאטר ספלאש", מאז הקמת התוכנית בשנת 2013 ועד לסיומה בשנת 2015.
2020–2021: Too Young to Be Sad
ב-4 ביוני 2021, התארחה מקריי בסינגל "U love U" מאת בלאקבר. יומיים לאחר מכן, הופיעה מקריי יחד עם עלי גייטי עם השיר "Lie to Me" בטקס פרסי ג'ונו לשנת 2021. באותו היום היא פרסמה הצצה לסינגל "Working", ביחד עם חאליד. השיר יצא לאור ב-17 ביוני 2021.
בין התאריכים 7 בספטמבר ל-26 באוקטובר 2022 היא צפויה להיות מופע החימום בסיבוב ההופעות Wonder: The World Tour של שון מנדס.
2021–הווה: I Used to Think I Could Fly
בנובמבר 2021 מקריי הוציאה לאור את הסינגל "Feel Like Shit", הסינגל המוביל מאלבום הבכורה שלה, I Used to Think I Could Fly, שיצא לאור במאי 2022. בינואר 2022, היא הייתה מועמדת לשלושה פרסי iHeartRadio.
הסינגל השני מתוך האלבום, "She's All I Wanna Be", יצא לאור בפברואר 2022. השיר הגיע לטופ 40 במספר מדינות, והגיע היישר למקום ה-52 בארצות הברית, והפך לשיר המצליח ביותר של במצעד ההוט 100. במרץ הוציאה לאור את הסינגל השלישי מתוך האלבום, "Chaotic", ובמאי הוציאה את הסינגל הרביעי מהאלבום, "What Would You Do?". ב-3 ביוני 2022, מקריי הוציאה קליפ לסינגל שלה "don't come back" באופן בלעדי דרך טיקטוק, ומאוחר יותר הוציאה את הגרסה האנכית של הקליפ ב-11 ביולי 2022 ביוטיוב. בספטמבר 2022, הוציא מקריי את הסינגל "uh oh".
במאי 2023 הופיעה ברשימה "21 מתחת ל-21" של מגזין בילבורד. באוגוסט 2023 השתתפה בקליפ לסינגל "" של אוליביה רודריגו.
השפעות
מקריי ציינה כי השפעותיה המוזיקליות הגדולות ביותר באו מהאומנים פוסט מאלון, דה ויקנד, חאליד, ג'סי רייז וג'רמי צוקר. היא ציטטה את זנדאיה ואת דואה ליפה כאחראיות להשפעות הרבות שלה, ותיארה אותן כשתי הנשים האלילות הגדולות ביותר שלה, וציינה שהיא שואבת מהן השראה בכל תחומי החיים. היא הזכירה את ברונו מארס וג'סטין טימברלייק כהשראה לכך שהיא משלבת ריקודים בהופעותיה, וגם את טיילור סוויפט, ג'וליה מייקלס ואלק בנג'מין כהשראות לכתיבת שירים. מקריי הביעה גם הערצה גדולה לזמרות בילי אייליש ואוליביה רודריגו.
מעון הציד של סטופיניג'י
תיאור המעון
הדרך המובילה מטורינו למעון הציד עוברת ביער הטבעי של הפארק. בצידי הדרך, ניתן להבחין בבתי האחוזה הכפרית ובאורוות הסוסים. הגרעין המרכזי של המעון מורכב מאולמות גדולים, המהווים את מרכז המבנה האליפטי שממנו יוצאות ארבע זרועות מלוכסנות, (כמו הצלב של אנדרו הקדוש). ב"זרועות" המעון מצויות הדירות של בני משפחת המלוכה ושל אורחיהם. המבנה פונה כלפי חוץ, אל מרחבים מתומנים, בהם מצויים מבני השירות של מעון הציד.
מעון הציד בנוי בסגנון בארוקי-איטלקי: מפואר, מבריק וממורק. הוא כולל מרכיבים יקרים כגון מראות, כלי חרסינה ומקטרות מצופות זהב. הרהיטים המצויים במעון גולפו על ידי אמנים מפורסמים; כמו למשל שלושת יוצרי הארונות המלכותיים המפורסמים של טורינו: ג'וזפה מריה בונזאניגו, פייטרו פיפטי ולואיג'י פרינוטי. בנוסף, רהיטים אלו מזכירים את התמשיחים של האמנים ויטוריו אמדאו צ'ינארולי, ג'אן קרוסאטו באטיסטה וקרלו אנדראה ואן לו.
מעון הציד הגדול כולל 137 חדרים, 17 אולמות בשטח כולל של 31,000 מ"ר, כאשר 14,000 מ"ר מהם במרחבים רצופים. הפארק הוא בשטח של 16,110 דונם וגינות הפרחים, המעוצבות במבנה גאומטרי, בשטח של 3,800 מ"ר. למרות פסל האייל באולם המרכזי, כבר מאה שנה אין בסביבה איילים אך נכון ל-2007, ניתן למצוא ביער שועלים, סנאים, סמורים, מרמיטות וציפורים שונות.
תולדות המקום
עד לשנת 1418, הייתה במקום מצודה בבעלות בית אקיה, ענף משנה לבית סבויה. בשנת 1493 המצודה נמכרה למרקיז רולנדו. בשנת 1563, כאשר בירת דוכסות בית סבויה עברה משאמברי שבצרפת לטורינו, נרכש הארמון על ידי אמנואלה פילבר, דוכס סבויה. דוכס סבויה החליט להוריש את מעון הציד למסדר מוריס ולזרוס הקדושים. בשנת 1729 הארמון עוצב מחדש ותוך שנתיים הפך למעון הציד הגדול. העיצוב מחדש נעשה על ידי האדריכל פיליפו יוברה עבור מלך סרדיניה, ויטוריו אמדאו השני, אשר הזמין צוות מעטרים, רובם מוונציה, במטרה לקשט את מעון הציד מבפנים. בשנת 1832 חזר המעון לבעלות משפחת המלוכה. בימיהם של קרלו אמנואלה השלישי וויטוריו אמנואלה השלישי המשיכו בבניית הארמון והרחיבו את הפארק.
מעון הציד הגדול נחשב למקום המועדף לאירועים של בית סבויה: טקסים וחתונות ממלכתיות. בשנת 1773 נישאו במעון הנסיכה מריה תרזה מסבויה ושארל העשירי מלך צרפת, רוזן מחוז ארטואה דאז.
כיום, נכון ל-2007, נמצא בארמון "מוזיאון לאמנות הריהוט," הכולל אוסף רהיטים פיימונטנים. חלק מהריהוט הוא מקומי וחלק הועבר ממעונות מלכותיים אחרים של בית סבויה כמו הארמון במונקאליירי ורג'ה די ונריה ריאלה.
דרקוניקס
דרקוניקס (שם מדעי: Draconyx; מילולית: "טופר דרקון") הוא סוג של דינוזאור בעל אגן דמוי-עוף מקבוצת האורניתופודים אשר חי בסוף היורה. הוא התגלה ב-2001 בתצורות לוריניה (Lourinhã Formation) שבמערב פורטוגל. הוא ידוע רק ממאובנים של שרידי עצמות חלקיים, בעיקר של עצמות גפיים ושל שיניים ולסת תחתונה.
דינוזאור זה היה קרוב רחוק של הקמפטוזאורוס, ההיפסילופודוניים והאיגואנודונטידים. הוא היה צמחוני דו-רגלי בעל מקור קרני בקצה הלסתות, איתו תלש פרטי מזון והיה בעל זרועות קדמיות ארוכות. החוקר גרגורי ס. פאול מעריך שאורכו הגיע ל-3.5 מטר ומשקלו ל-150 ק"ג. הוא מילא את הגומחה של האיילים של היורה.
ככל הנראה הוא היה מקרוביו האירופאים של הקמפטוזאורוס וחי בצורה דומה לצד עדרי זאורופודים, כמו הסופרזאורוס והלוסוטיטן, סטגוזאורים כמו המירגאיה ותרופודים טורפים כמו הצרטוזאורוס והאלוזאורוס.
הגימנסיה העברית "הרצליה"
הגימנסיה העברית "הרצליה" (בראשי תיבות: גע"ה) היא בית הספר התיכון העברי הראשון ואחד ממוסדות החינוך המפורסמים בישראל. במקור, הוקמה ביפו ב־1905, וכיום הגימנסיה היא חטיבת ביניים ובית ספר תיכון ברחוב ז'בוטינסקי אשר בצפון תל אביב. מנהל בית הספר הוא ד"ר זאב דגני. מספר התלמידים בבית הספר, נכון לשנת 2018, הוא 1,520.
על מורי הגימנסיה נמנו אישים כמו יוסף חיים ברנר, חיים בוגרשוב, דבורה אילון סרני, צבי נשרי, ישראל דושמן ועוד.
ברשימת בוגרי הגימנסיה ניתן למצוא מספר רב של אנשים מעמודי התווך בחברה הישראלית, ובהם משה שרת, ראש הממשלה השני של מדינת ישראל, שהיה בוגר מחזור א' של הגימנסיה.
ייסוד בית הספר
אידיאל "גימנסיה עברית" הועלה על ידי מנחם אוסישקין, חיים בוגר (בוגרשוב), מנחם שינקין וד"ר בן ציון מוסינזון. הניסיון המעשי הראשון להקים גימנסיה עברית בארץ ישראל היה של ד"ר יהודה לייב מטמון-כהן ואשתו פניה מטמון-כהן, אשר בשנת 1905 הקימו בית ספר פרטי בשני חדרים בדירתם שביפו ברחוב הנקרא כיום "רחוב הגימנסיה העברית" ליד כיכר השעון, ולאחר מכן ברחוב אילת מספר 21 ביפו. למוסד הלימוד שהקימו קראו הגימנסיה העברית. כך נוסד בית הספר העל יסודי הראשון בעולם שבו שפת הלימוד הייתה עברית. שנת הלימודים השנייה החלה בכ"ג תשרי תרס"ז (אוקטובר 1906) עם כ-40 תלמידים.
בשנת 1909 הועברה הגימנסיה לרחוב הרצל בתל אביב הקטנה ונקראה על שם בנימין זאב הרצל, וכך זכתה לשם בו היא מוכרת כיום הגימנסיה העברית "הרצליה".
למזכיר הראשון של הגימנסיה נתמנה ב-1908 חיים זיידמן, לימים מורשה חתימה ביפו ומנהל בנק אפ"ק בצפת. במחזור הראשון למדו, בין השאר, התלמידים: משה שרת, אליהו גולומב, דב הוז, רבקה שרתוק (אחותו של משה שרת ולימים אשתו של הוז), דוד בית לחמי, רבקה רזניק, צילה פיינברג (בתם של ישראל פיינברג ופניה בלקינד, אחותו של אבשלום פיינברג ואמה של תמר אשל) ומשה מנוחין (אביו של הכנר יהודי מנוחין).
בשנת 1915 יוסף חיים ברנר היה המורה לספרות.
הבניין ההיסטורי
הבניין ההיסטורי של בית הספר, שהוקם ב-1909 בקצה רחוב הרצל (בהצטלבותו עם רחוב אחד העם) בתל אביב, היה בנוי בסגנון הארץ ישראלי, סגנון שניסה ליצור אדריכלות ישראלית חדשה בארץ ישראל, ומשלב אלמנטים שונים מסגנונות בנייה פרסיים יחד עם סגנונות אירופאיים. הבניין שכן על גבעה קטנה בקצה רחוב הרצל ובלט באופן סימטרי בקצה הרחוב הראשי של תל אביב. צורת מיקומו והשפעתו של המבנה על התפקוד האורבני של האזור הציבו את בית הספר בתודעת תושבי תל אביב כמוסד בעל חשיבות עליונה, ואת החינוך כנדבך החשוב ביותר במרקם העיר. הבניין תוכנן על ידי אדריכל יוסף ברסקי, בשיתוף עם בוריס שץ, איש בצלאל, ונקרא על שם התורם שמימן את בנייתו, הפילנתרופ היהודי-בריטי יעקב מוזר.
טקס הנחת אבן הפינה של הגימנסיה התרחש בי' באב, כאשר בהכרזת האירוע נכתב- "ברביעי בשבת, בעשירי לחודש מנחם אב, בשנת אלף שמונה מאות ארבעים ואחת לחורבן בית המקדש. בשנה השתים עשר לכנסייה הציונית, הונחה אבן הפינה לבניין הגימנסיה העברית ביפו". בחירת התאריך נעשתה באופן סמלי, על מנת להדהד את סיום חורבן בית המקדש, ואת העובדה שהיום מוכר במסורת כיום שלאחר לידת המשיח.
בניין הגימנסיה היווה אחד ממרכזי התרבות והחינוך המרכזיים בתל אביב עד הריסתו.
הגימנסיה במלחמת השיחרור
בהפוגה השנייה במלחמת העצמאות (יוני 1948), פונו ילדי קריית ענבים לתל אביב ומוקמו בגימנסיה הרצליה. בימים הראשונים עדיין נערכו לימודים בגימנסיה ולכן שוכנו הילדים באולם הספורט שהיה בחצר. האולם הענק העגול חולק לגזרות בהתאם לקבוצות-הגיל, שהופרדו באמצעות ארגזי-עץ. עם תום שנת הלימודים של התל אביבים עברו ילדי קריית-ענבים לחדרי הכיתות, והחיים נכנסו לשיגרה בעזרת מספר מורים ומטפלות. בתקופה זו שימש המקום גם כמקום התאוששות לחברי המשק, שאגב ביקור ילדיהם, גם נפשו מעט מתקופה ארוכה של חיים באזור לחימה. עם תחילת שנת הלימודים החדשה ופרוץ ההפוגה השנייה - פונו הילדים.
המעבר לבניין ברחוב ז'בוטינסקי והריסת הבניין ההיסטורי
בשל ריבוי מספר התלמידים ומצבו הרעוע של הבניין המקורי, הוחלט להעביר את בית הספר למעונו החדש ברחוב ז'בוטינסקי. בית הספר החל לפעול במקומו החדש ב-1958, והריסת המבנה הישן החלה בחודש יולי שנת 1959 כדי לפנות מקום למגדל שלום, שחלקו הראשון נחנך ב-1962. ההחלטה על הריסת מבנה בית הספר התקבלה לראשונה במרץ 1940 בהחלטת עירייה המאשרת תוכנית בניין עיר, שבמסגרתה רחוב הרצל יימשך לכיוון חוף הים. ההחלטה על הריסת המבנה, במקום על שיפוצו ושימורו, הייתה החלטה שנויה במחלוקת וגרמה לכעס רב בקרב בוגרי בית הספר, אדריכלים ואנשי רוח. הריסת המבנה בעל המורשת ההיסטורית והאדריכלית הרבה גרמה לזעזוע שהביא את נושא שימור המבנים למודעות ציבורית. המועצה לשימור אתרי מורשת בישראל, שהוקמה בשנות ה-80, בין היתר ברוח גלי המחאה על הריסת המבנה, אף הציבה את חזית הגימנסיה הישנה כסמלה על מנת לזכור את הטעות המרה שנעשתה בהריסת המבנה. אך סמלי הוא שבקומת המרתף של מגדל שלום מאיר, שהוקם על חורבות הגימנסיה, פועל ארכיון אדריכלות ישראל, יוזמה פרטית שנועדה לתעד את האדריכלות בארץ ולהציל אוספים אדריכליים פרטיים וציבוריים שרבים מהם הושלכו בעשורים האחרונים.
הפנימייה הצבאית
בין השנים 1965–1984 למדו בגימנסיה חניכי הפנימייה הצבאית לפיקוד שבתל אביב.
הגימנסיה כיום
כיום הגימנסיה העברית "הרצליה" היא בית ספר על יסודי שש-שנתי מהמובילים בתל אביב. לומדים בה כאלפיים תלמידים ומלמדים בה כמאתיים מורים.
מבנה ארגוני
המבנה הארגוני של הגימנסיה עבר שינוי בשנים האחרונות מאז החלה חנה נאמן לנהל את המוסד בשנת 2005. במקום המבנה הארגוני התלת שנתי בו חטיבת ביניים וחטיבה עליונה, המבנה בגימנסיה העברית "הרצליה" הוא בן שלושה בתים דו שנתיים:
הוראה ופרויקטים חינוכיים
בית הספר חלוץ בתחום ההתנדבות והמחויבות האישית של התלמידים.
בשנת הלימודים תשע״ז, החל פיילוט בקרב תלמידי שכבת ט', אשר במסגרתו, התלמידים לומדים עם מכשירים ניידים כגון סמארטפונים, טאבלטים, ומחשבים ניידים כתחליף לספרי הלימוד המודפסים. הפרויקט בהמשך נגנז.
משלחות נוער ותחרויות
הגימנסיה מנהלת קשרים עם בתי ספר תיכונים בגרמניה, באיטליה ובלוס אנג'לס (ארצות הברית) ומבצעת חילופי משלחות עם בתי הספר הללו. תלמידי בית הספר שותפים במגוון תחרויות ארציות ובינלאומיות שונות, ביניהן: הכימיאדה (כימיה) ותחרות FIRST (רובוטיקה).
המבנה הנוכחי וסביבתו
בשנת 1950 עברה הגימנסיה למעונה הנוכחי אבל ב-1958 התחילה לפעול.
במשך עשרות שנים הגימנסיה הייתה מוסד החינוך העל-יסודי המוביל בתל אביב. היא הייתה ונותרה גם כיום סמל לבית ספר בקולנוע ובטלוויזיה הישראלים - המבנה שלה שימש לצילום סרטים, סדרות טלוויזיה ופרסומות, כמו: דרמת הטלוויזיה הבורגנים, פרסומת לערוץ ג'טיקס ופרסומת למפלגת שינוי.
בית הספר בנוי פחות או יותר בצורת מרובע בעל ארבע צלעות לא שוות: צלע צפונית - רח' ז'בוטינסקי, צלע מזרחית - רח' רמז, הצלע דרומית - גדר משותפת עם שבט צופי דיזנגוף וצלע מערבית - רח' בן שפרוט. במרכז הריבוע ישנה רחבת בטון גדולה, רחבת דשא גדולה ובימת טקסים ואירועים.
בניין הגימנסיה משמש גם כמרכז לימוד של האוניברסיטה הפתוחה ושל בית הספר לבגרות ופסיכומטרי של יואל גבע.
מנהלי הגימנסיה
להלן רשימה חלקית של מנהלי הגימנסיה לאורך השנים:
תפוסה
בתחום הימאות והספנות, תפוסה הוא מונח שמשמעותו נפח המטען שאונייה מסוגלת לשאת.
התפוסה נמדדת ביחידות הנפח טון תפוסה, כאשר 1 טון תפוסה שווה 100 רגל מעוקב (כ־2,831.6 ליטר). מקור המונח "ton" במשמעותו זו הוא במלה האנגלית העתיקה "tun", שפירושה "חבית יין גדולה". ביחידה זו ציינו את קיבולת המטען של אוניות באמצעות חישוב מספר חביות יין שהספינה הייתה מסוגלת לשאת.
כלי שיט מסחריים, המובילים מטענים, נמדדים בטון תפוסה, בעוד שכלי שיט מלחמתיים נמדדים בטון הדחק (displacement) שהיא יחידת משקל.
סוניה גנדי
סוניה גנדי (נולדה ב-9 בדצמבר 1946) היא פוליטיקאית הודית ממוצא איטלקי ואלמנתו של ראש הממשלה לשעבר של הודו, רג'יב גנדי.
ביוגרפיה
נולדה באיטליה בשם סוניה מאינו (Sonia Maino) בכפר לוזיאנה ליד ויצ'נצה במחוז ונטו, בבית קתולי. ב-1964 היא נסעה לאנגליה כדי ללמוד אנגלית, ושם פגשה את רג'יב גנדי, אשר למד בקיימברידג'. הזוג נישא ב-1969, ועבר לגור בבית אמו של רג'יב, ראש ממשלת הודו אינדירה גנדי. סוניה גנדי קיבלה אזרחות הודית ב-1983.
ב-1981 נכנס רג'יב גנדי לחיים הפוליטיים, ובשנת 1984 נבחר לראש ממשלת הודו. בתקופה זו סוניה נשארה לרוב לא מעורבת פוליטית. לאחר ההתנקשות בחייו של בעלה ב-1991, הופעל עליה לחץ ציבורי להיכנס בעקבותיו לפוליטיקה. גנדי סירבה תחילה, אבל לאחר תבוסת מפלגת הקונגרס הלאומי בבחירות של 1996, והתערערות ההנהגה של סיטרם קסרי, היא הצטרפה לפוליטיקה ב-1997 ונבחרה לפרלמנט ההודי.
ב-1999 היא נבחרה למנהיגות האופוזיציה. בבחירות בשנת 2004, האופוזיציה ניצחה את הברית הלאומית הדמוקרטית, אבל גנדי בחרה שלא לקבל את ראשות הממשלה, והמליצה על מינוי מאנמוהאן סינג במקומה.
ב-2004 הכתיר אותה המגזין פורבס כ"אשה השלישית הכי חזקה בעולם". בשנים 1998–2017 כיהנה כמנהיגת מפלגת הקונגרס הלאומי ההודי ולאחר מכן העבירה את ההנהגה לידי בנה רהול גנדי.
משפט קרוקו
באווירודינמיקה, משפט קרוקו הוא משפט המקשר בין מהירות הזרימה, ערבוליות ולחץ סטגנציה (או אנטרופיה) של זרימה פוטנציאלית. כלומר, המשפט מקשר בין התרמודינמיקה לבין הקינמטיקה של הזורם.
המשפט נוסח לראשונה על ידי אלכסנדר פרידמן, עבור המקרה הספציפי של גז אידיאלי, ופורסם בשנת 1922:
עם זאת, לרוב המשפט מקושר לשמו של לואיג'י קורוקו, מדען איטלקי ובנו של ג'אטנו קרוקו.
עבור אלמנט של זורם בשדה זרימה רוטציונית, ירידת לחץ סטגנציה והיווצרות אנטרופיה למעשה שקולים ולכן ניתן לבטא את משפט קרוקו בשלוש דרכים עיקריות:
במשוואות לעיל, \mathbf u הוא וקטור מהירות הזרימה, \omega זה ערבוליות, v זה נפח סגולי, p_0 זה לחץ סטגנציה, T זה טמפרטורה, s זה אנטרופיה סגולית, h זה אנתלפיה סגולית, \mathbf{g} זה כוחות גוף, ו n זה הנורמל לקווי הזרם בגודל יחידה.
אנקילופולקסיה
אנקילופולקסיה (שם מדעי: Ankylopollexia) היא ענף גדול של דינוזאורים אורניתופודים איגואנודונטים אשר חיו בעידן המזוזואיקון מתקופת היורה העליונה עד להכחדת הקרטיקון הגדולה לפני 66 מיליון שנה.
מיני הקבוצה כללו דינוזאורים גדולים בעלי מקורים גדולים, בהם שיניים טוחנות שנועדו ללחיכת צמחייה קרקעית או צמחים דומים. הם היו בעלי רגליים ארוכות וחלקם הגדול יכלו לנוע על שניים כדי לרוץ מהר. דינוזאורים אלה נמצאו בכל היבשות והיו נפוצים באזורי חיותם כשרבים מהם נעו בקבוצות גדולות ומשכו טורפים רבים.
מינים אלה היו מגוונים בגודלם כשהגדול מביניהם היה השאנטונגוזאורוס שהגיע לאורך 14 מטר ולמשקל 16 טון. מינים אחרים היו קטנים יותר באורך של עד 3-4 מטר וחלק מהמינים עברו גמדות איים.
חיים לוין
חיים לוין (נולד ב-3 במרץ 1937) הוא כדורגלן עבר ישראלי ששיחק בעמדת השוער, חבר היכל התהילה של הכדורגל הישראלי.
ביוגרפיה
לוין הצטרף לשורות מכבי תל אביב בקיץ 1960 אחרי תקופות קצרות במדי הפועל פתח תקווה, הפועל כפר סבא, הפועל חדרה ומכבי חיפה. לוין התמודד על מקומו בהרכב עם אברהם בנדורי, השוער הבכיר בקבוצה, וכן עם אהרון שרשטינסקי. רק בעונתו השלישית בקבוצה, לוין השתלט על המקום בשער.
בעונת 1963/1964, הגיע התואר הראשון של לוין במכבי תל אביב, גביע המדינה, לאחר ניצחון בגמר חוזר שני על הפועל חיפה. עונה לאחר מכן, 1964/1965, הצהובים זכו שוב בגביע, הפעם בזכות תצוגה מוצלחת של לוין שמנע מחלוצי בני יהודה לכבוש, בניצחון מכבי תל אביב 1–2. בסוף השנה זכה לוין בתואר כדורגלן העונה בישראל לעונה זו.
התקופה הטובה ביותר של לוין הייתה כששיחק במכבי תל אביב בין השנים 1960–1969, עימה זכה באליפות אחת ו-3 גביעי מדינה.
בנוסף שיחק לוין גם בבית"ר ירושלים, מכבי נתניה והפועל ירושלים.
לוין לבש 22 פעמים את מדי נבחרת ישראל ואף השתתף באולימפיאדת מקסיקו ב-1968. לוין נחשב לאחד משוערי הליגה הטובים והבולטים שהיו, והוא שיחק בליגה הבכירה עד גיל 40.
לוין נודע כשוער נועז אשר אינו חושש מזינוקים לרגלי חלוצים, או מזינוקים על קורות השער. בעקבות תכונתו זו נגרמו לו פציעות רבות ובמיוחד שברים בכל חלקי גופו.
קבוצתיים
מכבי תל אביב
Lorena B
Lorena B (בעברית: לורנה בי) הוא המיני-אלבום הראשון של להקת הדאנס הישראלית לורנה בי. הוא יצא לאור במחצית חודש ינואר 2012 בהוצאה עצמאית. הסינגלים "UR" ו-"Re-Feel" קודמו באתרי מכירות שונים כפרסומות, ואף יצאו בגרסת הופעה חיה בהמשך שנת 2011. זהו אבן ראשונה שהונחה בדרכה החדשה של לורנה בי להפוך מלהקת דאנס ללהקה אלקטרונית דאב-פוסטסטפ.
מאיר מארים שאפיט
רבי מאיר מארים (קרי: מיירים) שאפיט (תק"ס, 1800? - י' בחשוון תרל"ג, 11 בנובמבר 1872), היה רב ודיין. נודע בעיקר כפרשן התלמוד הירושלמי, בשל ספריו ניר ו"לולאות". שימש כרבן של מייצ'יט, וישנבה, יאקובשטאט, שווינציאן וקוברין.
ביוגרפיה
נולד בסביבות שנת תק"ס, בעיירה ניי מוש ליד ברנוביץ', ליטא. בגיל 15 שנים, התמנה כרבה של העיירה מייצ'ט, ובכך היה לאחד הרבנים הצעירים ביותר מעולם. אחרי מייצ'ט שימש ברבנות העיירות והערים וישנבה; יאקובשטאט, לטביה; שווינציאן, שליד וילנה; עד למינויו כרבה של קוברין, משרה בה החזיק עד פטירתו בשנת תרל"ג.
רבי יהושע יצחק שפירא (ר' אייזל חריף) נהג בו כבוד בשל חיבורו על התלמוד הירושלמי, והיה מכנה אותו "תנא ירושלמאה" [=התנא הירושלמי]. זאת למרות היותו של ר' אייזל מתנגד חריף לחסידות, ודרכו למתוח ביקורת נוקבת אף על רבנים ידועי שם, ונטייתו של הרב שאפיט לתנועת החסידות.
משפחתו
לרבי מאיר מארים שאפיט היו שני בנים: רבי בצלאל חיים, רב בוויאזין; ורבי אהרן יהושע שהיה עסקן ציבורי בקוברין, ובשנותיו האחרונות בטבריה. חתנו היה הרב יצחק מתתיהו סנדברג, נכד רבו ה"יסוד העבודה", וממנהיגי חסידות סלונים בטבריה. חתניו של הרב סנדברג היו הרב אשר זאב ורנר רבה של טבריה והרב פנחס מנחם ישעיה מינצברג מחבר ספר מרגניתא דר' מאיר ומוציא לאור של ספר הניר על סדר נשים (ורשה תרצ"ב).
בן אחותו ותלמידו, היה הרב אברהם אהרן יודלביץ.
RC4
צופן RC4 הוא צופן זרם סינכרוני פשוט וקל ליישום והטמעה בחומרה ובתוכנה. עקב פשטותו הרבה היה בעבר בשימוש נרחב בפרוטוקולי אבטחה רבים כגון SSL לאבטחת תעבורת הרשת וכן WEP, אולם עקב חולשות שהתגלו בו הוא אינו בטוח ואינו מומלץ לשימוש קריפטוגרפי כיום. אף על פי כן הצופן עדיין נתמך בכמה פרוטוקולי אבטחה עקב תאימות לאחור.
RC4 פותח על ידי רונלד ריבסט ב-1987 במעבדות RSA. שמו נגזר מראשי התיבות Rivest Cipher 4, אולם לעיתים מפרשים RC כ-Ron's code (הקוד של רון). פיתוחים נוספים שלו הם RC5 וכן RC6 שנמנה בין המועמדים המובלים לתקן ההצפנה החדש שבו זכה AES.
הליך ההצפנה
צופן RC4 מקבל כקלט טקסט קריא (plaintext) ומפתח (key), כאשר המפתח הסודי יכול להיות בכל אורך רצוי בין 40 ל-256 סיביות. כמו בכל צופן זרם, כדי להצפין את הטקסט הגלוי RC4 מייצר רצף סיביות פסאדו-אקראי הנקרא "זרם מפתח" באמצעות מחולל פסאודו-אקראי (PRG) מובנה. זרם הסיביות האקראי משולב עם הטקסט הקריא בית אחר בית, באמצעות חיבור בינארי (XOR) בדומה לצופן ורנם. פענוח מתבצע בדרך זהה.
הזיכרון הפנימי או המצב הפנימי (internal state) של האלגוריתם מורכב משני חלקים:
זרם המפתח שבעזרתו מצפינים את המסר מופק באמצעות שימוש באלגוריתם הכנת מפתח – Key Scheduling Algorithm (בקיצור KSA) כדי לערבב את תיבת התמורה S, ולאחר מכן שימוש במחולל הפנימי PRGA כדי לייצר את הזרם הסופי. באלגוריתם הכנת המפתח, תחילה מערך הבתים S מאותחל עם 256 ערכים קבועים ולאחר מכן המערך מעורבב תוך שימוש בכל בתי מפתח ההצפנה, בעזרת טכניקה הקרויה Shuffle (בדומה לערבוב קלפים). התוצאה היא תמורה פסאודו-אקראית שאיתה הצופן מייצר בשלב הבא את זרם המפתח (key stream).
להלן תיאור שתי הפונקציות של הצופן – תהליך ההכנה KSA והמחולל הפנימי PRGA (קיצור של Pseudo-Random Generation Algorithm), כאשר הקלט הוא מערך K באורך kLength בתים המכיל את המפתח הסודי שמסופק על ידי המשתמש. N מייצג את מספר האלמנטים במערך S וכן את הערך המקסימלי של כל אלמנט, בדרך כלל N=256, כלומר 256 כניסות של אלמנטים בגודל בית אחד (2^8).
ההצפנה מתבצעת על ידי PRGA בית אחר בית במספר החזרות הנדרש עד להצפנת כל הטקסט הקריא. בכל סבב של PRGA האלגוריתם מעדכן את מצב הצופן ומפיק בית אחד של זרם המפתח. האינדקס i מקודם צעד אחד, הערך המצוי באינדקס i במערך S מוסף ל-j, ערכי S_i ו-S_j מחליפים מקומות (Swap) והפלט הוא האיבר - אותו מחברים בינארית (XOR) עם בית הטקסט הקריא הנוכחי. כל פעולות החיבור בצופן מבוצעות מודולו 256 (גודל בית אחד). כל איבר במערך S מוחלפת לפחות פעם אחת כל 256 סבבים.
לדוגמה, אם מפתח ההצפנה הוא "Secret" ומחרוזת הטקסט היא "Attack at dawn" התוצאה תהיה:
RC4("Secret", "Attack at dawn") = 45A01F645FC35B383552544B9BF5
יישומים
צופן RC4 אידיאלי ליישום בתוכנה, במיוחד לאור העובדה שהצופן מטפל במידע בבתים ולא סיביות. הזיכרון הנדרש לצופן הזה נמוך ביותר (רק 256 בתים). ופעולת מודולו 256 אפשר לבצע באמצעות אופרטור בינארי AND ולהימנע מחילוק (פעולה בזבזנית יותר) ובמיוחד שבפלטפורמות רבות התקן הוא שפעולת חיבור או כפל בבתים מניבה תוצאה בגבולות בית אחד כאשר התוצאה למעשה נחתכת. כלומר כיוון שהמהדר מבצע מודולו באופן עקיף, אפשר פשוט לבצע פעולות כפל וחיבור רגיל ולהתעלם לחלוטין מהמודולו.
ביטחון
לצופן RC4 חסרונות ידועים רבים. זרם המפתח המיוצר באמצעות המחולל הפנימי של האלגוריתם סובל מהטיה קלה ועל כן אינו אקראי לגמרי. ישנה התקפה המנצלת עובדה זו כדי לפצח את הצופן. לכן רצוי לדלג לפחות על 512 הבתים הראשונים שנוצרו על ידי המחולל.
להלן תקציר החולשות והפגמים שהתגלו במרוצת השנים מאז פרסומו של RC4 ב-1994.
התקפת הבחנה
התקפת הבחנה (Distinguishing Attack) היא התקפה סטטיסטית על פלט מחולל זרם המפתח. במצב אידיאלי, זרם המפתח אמור להראות על פניו כרצף אקראי לכל דבר. כלומר לא ניתן יהיה להבדילו מרצף אקראי שנוצר ממחולל אקראי אמיתי. מחולל זרם המפתח של RC4 הוא לא יותר מאשר מחולל פסאודו-אקראי שמקבל גרעין התחלתי סודי שהוא המפתח "ומותח" אותו למחרוזת אקראית באורך רצוי. התקפת הבחנה מתמקדת במציאת הבדלים או ניתוח ההסתברות שסיבית 1 או 0 תופיע בפוזיציה מסוימת בהשוואה לזרם אקראי אמיתי. אלגוריתם הבחנה מקבל קלט באורך n בתים שמקורם יכול להיות מזרם המפתח או ממחולל אקראי אמיתי ותפקידו להחזיר תשובה לאיזה סוג מהם הוא משתייך. אם נמצאו הבדלים, עובדה זו כשלעצמה יכולה לפתוח פתח להתקפות ולשבירת הצופן.
למרות האמור מערכות רבות בעולם עדיין משתמשות בטכנולוגיה המיושנת בעיקר מסיבות של יעילות ולמרות אמצעי הזהירות שננקטים, מומחים מתריעים על כך שקיימות פרצות חמורות במערכות אלו וישנן אף כאלו שניתן לפרוץ אותן תוך מספר שניות.
גרסאות מתקדמות
למרות החולשות שהתגלו בצופן RC4, הוא אטרקטיבי בשל העובדה שהוא נוח ויעיל למימוש בתוכנה. הרוב סבורים שכדאי לעבור לצפני זרם חזקים יותר שנבדקו והתקבלו על ידי eSTREAM כמו HC-128. אילו צפני זרם הפועלים בדרך כלל ברמה של מילים בגודל 32 או 64 סיביות והם בטוחים יותר לשימוש, אם כי מעט מורכבים ליישום.
קיימים צפני זרם רבים שמנסים לחקות את המבנה של RC4. כלומר פרמוטציה פנימית גדולה שנקראת מצב (state) והיא מורכבת בדרך כלל ממערך אחד או יותר של N אלמנטים כל אחד בגודל N, מספר מוגבל של אינדקסים ופעולת חיבור מודולו N לעיתים בתוספת הזזה מעגלית (rotation). להלן כמה מהם: Py, Py6, IA, ISAAC, NGG, GGHN. חלקם הוצעו לפרויקט ECRYPT האירופאי. כל הצפנים המנויים לא עמדו במבחן קריפטואנליזה (התקפת הבחנה) ונפסלו. לעומתם קיימים מספר אלגוריתמים מבוססי RC4 ששרדו קריפטואנליזה, ביניהם ניתן למנות את: IBAA, Pypy, HC-256, VMPC.
באופן כללי היתרונות של צופן RC4 הם:
חסרונות:
נעשו מספר מאמצים לתקן את הליקויים של צופן RC4 על מנת ליהנות מפשטותו הרבה מבלי להיחשף לחולשות האמורות. להלן ארבע גרסאות ידועות של אלגוריתם RC4 שהוצעו כתחליף למקורי וחלקן הוכחו כבטוחות יותר.
RC4A
RC4A הוצע ב-2004 על ידי Bart Preneel ו-Souradyuti Paul כחלופה לאלגוריתם המקורי. האלגוריתם מבצע פחות פעולות פר בית אחד ותומך במקביליות. אחת ההתקפות הידועות נגד RC4 היא התקפת הבחנה המבוססת על רמת מתאם גבוהה בין המצב הפנימי לפלט האלגוריתם. הפתרון שהוצע הוא לגרום לתלות נוספת של הפלט עם משתנים אקראיים נוספים, כך ההסתברות לניחוש מוצלח של בתי המצב הפנימי תוך התבוננות בפלט תהיה נמוכה יותר. על בסיס הרעיון הזה עוצב RC4A. הצופן הוא הרחבה של המחולל הפנימי PRGA של צופן RC4 בעוד שתהליך הכנת המפתח נותר ללא שינוי. לצורך כך משתמשים בשתי תמורות (מערכים) S_1,S_2 במקום אחת וכן שני אינדקסים j_1,j_2 במקום אחד. הכנת התמורות נעשית על ידי KSA של RC4 לעיל עם שני מפתחות סודיים שונים k_1,k_2 (אחד יכול להיות מופק מהשני באמצעות פונקציה פסאודו-אקראית כלשהי כמו RC4). להלן תיאור האלגוריתם:
בכל ריצה של המחולל הפנימי האינדקס i מקודם פעם אחת ונוצרים שני בתים של זרם מפתח, אחד מכל מערך. הפונקציה Swap מתוארת לעיל.
RC4+
צופן RC4+ הוצע ב-2008 על ידי Subhamoy Maitra ו-Goutam Paul כחלופה בטוחה לצופן RC4. הצופן משתמש בטכניקת ערבוב בשלוש שכבות שונות בשילוב עם וקטור אתחול. לאחר השינויים הצופן בטוח יותר אך לא קיימת הוכחה פורמלית לכך. המחקר בתחום יימשך וייתכנו גילויים חדשים. האלגוריתם הבא המקבל מפתח סודי ווקטור אתחול, שניהם באורך שרירותי ומפיק זרם מפתח באורך הרצוי. סימנים מוסכמים: \oplus מייצג XOR וכן \ll מייצג הזזה (Shift) שמאלה, \gg מייצג הזזה ימינה, \text{0xAA} קבוע הקסדצימלי (170 בייצוג עשרוני):
Spritz
Spritz הוא גרסה מתקדמת של RC4 שפותחה ב-2014 על ידי רונלד ריבסט ו-Jacob Schuldt. הצופן עוצב לפי פרדיגמת פונקציית ספוג שהיא מבנה קריפטוגרפי בטוח שיושם בפונקציית הגיבוב Keccak המאפשר הפעלת פרמוטציה פסאודו-אקראית לצורך פרימיטיבים קריפטוגרפיים שונים כמו הצפנה סימטרית, פונקציית גיבוב או אימות מסרים. מבנה הספוג מורכב ממצב פנימי גדול ושני שלבי הפעלה "ספיגה וסחיטה". פונקציית הספיגה מקבלת מפתח הצפנה ווקטור האתחול (אם יש) ומעדכנת את המצב הפנימי בהתאם, פונקציית הסחיטה מספקת זרם פסאודו-אקראי המשמש כמפתח. בצופן Spritz ארבעה מרכיבים עיקריים, אתחול (Init), ערבוב (Shuffle), ספיגה (Absorb) וסחיטה (Squeeze). לאחר אתחול תחילה סופגים את המפתח K על ידי ואז ההצפנה מתבצעת עם הפונקציית הסחיטה  המקבלת פרמטר r "וסוחטת" מחרוזת פסאודו-אקראית באורך r בתים אותם מחברים עם המסר המקורי ב-XOR. הצופן עוצב כך שיוכל לתמוך בכל N אבל צריך להבטיח ש-w יהיה זר ל-N לשם כך הפונקציה משתמשת ב-GCD. במקרה ש-N הוא חזקה של 2 (כגון 256) מספיק שיהיה אי זוגי, לכן אפשר להחליף את הלולאה האחרונה בפונקציה במשפט w = w + 2. וכן יש לזכור שכל פעולות החיבור הן מודולו N. להלן תיאור האלגוריתם:
VMPC-R
אלגוריתם VMPC-R הוא שיפור של VMPC, שפותח על ידי Bartosz Zoltak ב-2004. הוא ניתח מספר אלגוריתמים בסגנון RC4 ומצא חולשות סטטיסטיות ברבים מהם כולל Spritz. הוא מצא שבצופן Spritz של ריבסט ושולדט עבור N=8 ההסתברות ש- היא. ההטיה נעשית משמעותית לאחר כמות של 2^{21.9} פלטים. כמו כן מצא הטיות סטיסטיות גם במקרה של N=16. הוא פיתח לצורך הבדיקה מבחן סטטיסטי חדש שנקרא distant-equalities שבו בודקים את מספר המופעים של האירועים z_i=z_{i+k} עבור ביחס לצפוי מזרם אקראי אמיתי. אירוע k פירושו ששני מילים במרחק k זה מזה זהים. לאור חולשות שהתגלו ב-VMPC על ידי מקסימוב, פיתח Bartosz Zoltak ב-2013 את הגרסה המשופרת של הצופן לה הוסיף את האות R (ראנדום). לטענתו היא הטובה ביותר האפשרית בסגנון RC4 והפלט שלה עומד בכל המבחנים הסטטיסטיים הידועים. אם כי קצת איטית בהשוואה ל-RC4 המקורי. להלן תיאור האלגוריתם המקבל וקטור אתחול ומפתח הצפנה ומפיק בית אחר בית של מחרוזת פסאודו-אקראית:
יעירוני רעיוני
השיר יעירוני רעיוני הוא שיר חצות שחיבר רבי יהודה הלוי. בשיר מתוארת תפילת חצות ליל שנעשית מתוך ערגה לקרבת ה', "לחזות בנועם ה' ולבקר בהיכלו", ובה שוטח המתפלל את תחנוניו ואת שבח הבורא. העונג שלו בתפילתו כה גדול עד שהוא מבקש מהלילה להימשך ומהבוקר להתאחר.
באקרוסטיכון השיר נרמז שם המחבר, יהודה. החריזה היא בסירוג השורות.
הפיוט משמש כפתיחה לאשמורות (הסליחות) שנוהגים לומר יהודי תימן בחודש אלול ובעשרת ימי תשובה. כמו יתר האשמורות זכה שיר זה לפירוש מאת הרב יחיא צאלח.
הראי"ה קוק כתב שיר זה בפנקסיו בנוסח שונה מעט, נוסח שהודפס גם בסידורו עולת ראי"ה והיה מושר על ידו בחצות הלילה בליל הושענא רבה ובליל שבועות, בסיום שמחת בית השואבה ובסיום ההקפות השניות. השינוי העיקרי בנוסח הראי"ה הוא במילה הראשונה - בנוסח הראי"ה השיר נפתח במילים ישאלוני רעיוני.
לשיר קיים לחן מסורתי אצל יהודי תימן, וכן לחן של הראי"ה קוק שנרשם על ידי מאיר שמעון גשורי וגרסה דומה אך שונה במקצת שהרב הנזיר הנחיל לתלמידיו ולבנו.
דספלטוזאורוס
מאפיינים
הדספלטוזאורוס דומה במראהו לטירנוזאורוס אולם קטן ממנו: אורכו נע בין 9 ל-10 מטרים ומשקלו בין 3 ל-4 טונות. הוא הלך על שתי רגליים, בנות 4 אצבעות כל אחת (שאחת מהן לא נגעה בקרקע) ונעזר בזנבו הקשיח כדי לאזן את ראשו החזק והכבד, שנתמך על ידי צוואר עבה בצורת S. זרועותיו הקדמיות היו קטנות מאוד ובעלות 2 אצבעות כל אחת, אך עדיין גדולות יחסית לשאר חברי משפחת הטירנוזאוריים. כמו אחרים במשפחתו (טירנוזאורים) סביר שהיה צד בלהקות שהיו לדעת מומחים בנויות ממשפחה שבה הפרטים הצעירים מספקים את המהירות והבוגרים את העוצמה שמגיעה מגודלם, בכך הופכים ללהקה יעילה עוד יותר, הצעירים צדים את החיות הקטנות שהיו בדרך כלל מהירות מדי לפרטים הבוגרים, והמבוגרים שבלהקה צדים את הטרף הגדול יותר או מגנים מפני איומים שונים.
כמו האלברטוזאורוס והגורגוזאורוס, גם מאובניו של הדספלטוזאורוס נתגלו באלברטה שבקנדה. המאובנים נתגלו לראשונה ב-1921 על ידי צ'ארלס מורטרם שטרנברג אך זוהו כמין של גורגוזאורוס, ורק ב-1970, אחרי מחקר ממושך של הפלאונטולוג האמריקאי דייל ראסל, הם סווגו מחדש כסוג נפרד ובו המין Daspletosaurus torosus. ב-2017 נתגלה מין שני של דספלטוזאורוס - Daspletosaurus horneri, שנקרא על שם הפלאונטולוג ג'ון ר. הורנר. ב-2022 נתגלה מין שלישי של דספלטוזאורוס - Daspletosaurus wilsoni שנקרא על שם מגלה המאובן.
בתרבות
הדספלטוזאור מוצג בסדרה כוכב הדינוזאורים- dinosaur planet מבית BBC בפרק 3 (הצייד של ״דס״ הקטן-little das’s hunt) בתחילה כשמנסה להכריע מיאזאורים צעירים אך נכשל, בהמשך הם חוזרים ללהקה שהתחברה עם להקת אייניוזאורים, ומשפחת הדספלטאוזאוריים עוקבים אחריהם. בהמשך כל חברי הלהקה מצליחים להכניע את מיאסאורה.
בסוף הפרק מוצגים אירוע אסון של התפרצות הר געשית ענקית שקרתה באותה תקופה שמוחקת טריטוריה רחבה ביותר.
כמו כן מוצג גם בסדרת הטלוויזיה מלך הדינוזאורים ובמשחקי הקלפים והקונסולות של הסדרה, שם הוא מוצג כחלק מדינוזאורי האש.
הדספלטוזאורוס מופיע גם בסדרה הכוכב דינוזאור שם להקת דספלטוזאורים טורפת כסמוזאורוס.
טורונטו ראפטורס
טורונטו ראפטורס (באנגלית: Toronto Raptors) היא קבוצת כדורסל מהעיר טורונטו שבאונטריו, קנדה, המשחקת בליגת ה-NBA. הקבוצה משובצת בבית האטלנטי שבאזור המזרח, ומארחת את משחקיה הביתיים באולם סקוטיה-בנק ארנה. בעלי הקבוצה היא חברת "מייפל ליף ספורטס אנד אנטרטיינמנט", שהיא גם בעלי קבוצת ה-NHL טורונטו מייפל ליפס וקבוצת ה-MLS טורונטו FC.
עונת הייתה הטובה בתולדות הקבוצה, כאשר העפילה לראשונה לגמר ה-NBA, וזכתה באליפות ה-NBA הראשונה בתולדותיה, לאחר שגברה בסדרת הגמר על גולדן סטייט ווריורס, שהייתה האלופה המכהנת.
הקמת המועדון
הטורונטו ראפטורס הוקמו ב-30 בספטמבר 1993, כשליגת ה-NBA הייתה במסגרת ההתרחבות שלה בקנדה. הראפטורס הפכו למועדון ה-28 בליגה, כשהמנהל היה איש העסקים ג'ון ביטוב. הם שיחקו בליגה בפעם הראשונה ב-1995, ביחד עם הונקובר גריזליס והפכו לקבוצות הקנדיות הראשונות ב-NBA מאז הטורונטו האסקיס שהשתתפה בליגה בעונת 1946/1947.
המחשבה הראשונית הייתה להחיות את הכינוי "האסקיס" ולהשתמש בו בקבוצה, אך לבסוף ראשי הקבוצה החליטו לוותר על השם הזה משום שיהיה מאוד קשה לעצב לוגו השונה מהלוגו של מינסוטה טימברוולבס. כתוצאה מכך התפתחה תחרות גדולה כדי להכריע מה יהיה כינויה של הקבוצה ומה יהיה הלוגו שלה וצבעי מדיה. יותר מ-2,000 שמות הוצעו והבולטים מביניהם היו: ביוורס, בובקאטס, דראגונס, גריזליס, הוגס, ראפטורס, סקורפיונס, טי רקס, טרנטולאס וטריירס.
השם טורונטו ראפטורס התגלה ב-15 במאי 1994 בתוכנית טלוויזיה קנדית. התוצאה הוכרעה כנראה בגלל האהדה הרבה באותה תקופה לסרט פארק היורה שיצא לאקרנים ב-1993. השם ראפטור הוא כינוי לדינוזאור ולוצירפטור, שבא ממשפחת הדרומאוזאוריים. ב-24 במאי 1994 התגלה הלוגו של הקבוצה, ולג'נרל מנג'ר הקבוצה מונה אייזיאה תומאס. הצבעים של הקבוצה בדרך כלל יהיו אדום, סגול, שחור וכסף.
תומאס מינה את עוזר המאמן לשעבר של דטרויט פיסטונס, ברנדן מלון, למאמן הראפטורס. סגל הקבוצה התמלא בעיקר בזכות דראפט ההרחבה של שנת 1995. דראפט זה הוא דראפט מיוחד שהיה שייך רק לשתי הקבוצות החדשות, הראפטורס והגריזליס, ובו נבחרו לסירוגין 27 כדורסלנים בין שתי הקבוצות, כשהראפטורס לקחו את הבחירה הראשונה. השחקנים שנבחרו בדראפט כבר שיחקו ב-NBA בעבר, ולחלק מהם היה הרבה ניסיון. בבחירה הראשונה בחרו הראפטורס את בי. ג'יי. ארמסטרונג, שסירב להגיע לאימונים ונשלח בטרייד לגולדן סטייט ווריורס בתמורה לויקטור אלכסנדר וקרלוס רוג'רס. בנוסף בדראפט הזה תומאס בחר את ג'רום קרסי, וילי אנדרסון וג'ון סאלי.
בנוסף לדראפט המורחב המיוחד הראפטורס זכו בבחירה מספר 7 בדראפט הרגיל של עונת 1995. בבחירה זו הם בחרו את דיימון סטודמאייר, רכז מאוניברסיטת אריזונה שיככב בקבוצה בשלוש העונות הבאות. למרות בחירתו של סטודמאייר נשמעו באולם הבחירות צעקות בוז מאוהדיהם של הראפטורס, שרצו שייבחר אד אובאנון ששיחק באוניברסיטת קליפורניה בלוס אנג'לס, וזכה בתואר ה-MVP של הפיינל פור של ליגת ה-NCAA.
1995–1999: השנים הראשונות
במשחק הראשון של הראפטורס ב-NBA קלע אלווין רוברטסון את הנקודות הראשונות. במשחק זה בלט דיימון סטודמאייר שקלע 10 נקודות והוסיף 10 אסיסטים בניצחון 79–94 על ניו ג'רזי נטס. הראפטורס סיימו את העונה עם מאזן רע של 21–61, אך רשמו ניצחון מרשים על שיקגו בולס בעונת השיא שלהם, כשהשיגו מאזן 10–72. סטודמאייר, שקלע 19.0 נקודות והוסיף 9.3 אסיסטים בממוצע למשחק זכה בתואר רוקי השנה ב-NBA.
בתחילת עונת 1997/1998 ג'ון ביטוב מכר את הקבוצה ולא הראה בה עוד עניין, והקבוצה עצמה סבלה ממכת פציעות של שחקניה שגרמו לה להפסיד 17 פעמים ברציפות. אייזיאה תומאס התפטר ובמקומו מונה גלן גרונוולד. כשתומאס הלך, כוכב הקבוצה, סטודמאייר, ביקש להישלח בטרייד לקבוצה אחרת באופן מיידי. ב-13 בפברואר 1998 הוא נשלח לפורטלנד טרייל בלייזרס ביחד עם וולט ויליאמס וקרלוס רוג'רס בתמורה לקני אנדרסון, אלווין ויליאמס, גארי טראנט, שלוש בחירות דראפט וכסף. אנדרסון סירב לשחק במדי הראפטורס ונשלח לבוסטון סלטיקס ביחד עם ז'אן טבק ופופאיי ג'ונס בתמורה לצ'אנסי בילאפס, די בראון, רוי רוג'רס וג'ון תומאס.
כשמועד סגירת הטריידים התקרב הראפטורס הפכו לקבוצה הצעירה ביותר בליגה, כשהגיל הממוצע בקבוצה היה 24.6 שנים. בסגל שלהם היו 5 שחקני שנה ראשונה, כולל טרייסי מקגריידי, שהיה אז בן 18 והשחקן הצעיר בליגה. הראפטורס הצעירים וחסרי הניסיון לא הצליחו, והשיגו את המאזן הנמוך ביותר בהיסטוריה של המועדון, 66-16.
בדראפט 1998 הראפטורס בחרו בבחירה הרביעית את אנטואן ג'יימיסון, אך העבירו אותו באותו לילה לגולדן סטייט ווריורס בתמורה לבחירה החמישית באותו דראפט, וינס קרטר. כדי להביא יותר ניסיון לקבוצה המאמן שלח את מרכוס קמבי לניו יורק ניקס בתמורה לצ'ארלס אוקלי בעל הניסיון בפלייאוף. עוד שחקן ותיק שנרכש בטרייד הזה הוא קווין ויליס. הראפטורס סיימו את העונה הזו במאזן 23–27, ולא עלו לפלייאוף. למרות זאת היו כמה נקודות אור בעונה זו כמו זכייתו של קרטר בתואר רוקי השנה והשתפרותו של בן דודו המשחק בקבוצה, מקגריידי.
1999–2003: וינס קרטר והפלייאוף
במהלך דראפט 1999 הראפטורס בחרו בבחירה החמישית את ג'ונת'ן בנדר, אך העבירו אותו מיד לאינדיאנה פייסרס בתמורה לפאוור פורוורד הוותיק אנטוניו דייוויס. בעונה זו הצטרף אליהם גם הרכז מאגסי בוגס. ההשתפרות של הקבוצה מבחינת הצעירים, והתוספת של הוותיקים המנוסים היוותה הצלחה לראפטורס שהעפילו לראשונה בהיסטוריה של המועדון לפלייאוף. למרות זאת הם הודחו בסוויפ כבר בסיבוב הראשון על ידי ניו יורק ניקס.
אף על פי כן, ההשתפרות של הקבוצה ושל וינס קרטר, שזכה בתחרות ההטבעות באותה שנה, משכה הרבה אוהדים בסביבת טורונטו, וגם אוהדים שלא התעניינו בכדורסל לפני כן. בנוסף בעונה זו הראפטורס שיחקו לראשונה ב"מרכז אייר קנדה" (כיום סקוטיה-בנק ארנה), לאחר ששיחקו לפני כן ברוג'רס סנטר שהיווה גם אולם בית לקבוצות בייסבול ופוטבול בטורונטו. את העונה הזו הראפטורס סיימו עם מאזן 37–45.
בעונת 2000/2001 הראפטורס המשיכו במגמת השיפור וסיימו אותה במאזן 35–47. אף על פי שבעונה זו גם קרטר וגם מקגריידי השתפרו, את רוב תשומת הלב תפס קרטר. בני הדודים שיחקו באותה עמדה, סמול פורוורד, כך שהיה כמעט בלתי אפשרי שישחקו ביחד. בגלל כל הסיבות האלו ראשי הראפטורס החליטו לשלוח את מקגריידי בטרייד לאורלנדו מג'יק בתמורה לבחירת דראפט.
איירון מן 3
איירון מן 3 (באנגלית: Iron Man 3) הוא סרט גיבורי על אמריקאי משנת 2013, המבוסס על חוברות הקומיקס איירון מן, ובהפקה מבית אולפני מארוול. סרט זה הוא סרט המשך לסרטים "איירון מן" משנת 2008 ו"איירון מן 2" משנת 2010 והוא השביעי בסרטי היקום הקולנועי של מארוול. את הסרט ביים שיין בלאק לפי עלילה המתבססת על קשת הסיפור "איירון מן: אקסטרמיס" של הכותב וורן אליס. בסרט מככבים רוברט דאוני ג'וניור, גווינת' פאלטרו, דון צ'ידל, גאי פירס, ג'יימס באדג' דייל, רבקה הול ובן קינגסלי. עלילת הסרט מביאה את ניסיון החלמתו של טוני סטארק מהפרעת דחק פוסט-טראומטית שנגרמה בעקבות אירועי הסרט "הנוקמים", בעוד הוא חוקר את פעילותו של ארגון טרור קיצוני בהנהגתו של המנדרין המסתורי.
טורונטו ראפטורס
1999–2003: וינס קרטר והפלייאוף
כמצופה על ידי הפרשנים הראפטורס השיגו מקום בפלייאוף. בסיבוב הראשון הראפטורס ניצחו את ניו יורק ניקס 2-3. בחצי גמר המזרח הם נפגשו עם פילדלפיה 76', וזו הייתה הפעם הראשונה בהיסטוריה של המועדון שהם עלו לשלב זה. הסיקסרס הסתמכו על אלן אייברסון ודיקמבה מוטומבו, בזכות יכולותיהם בשני צידי המגרש, ביחד עם עזרה מארון מקי. הסיקסרס ניצלו את היתרון שלהם בעמדות הגבוהות, והראפטורס ניצלו את יכולות המהירות שלהם ורצו למתפרצות. ב-6 המשחקים הראשונים התוצאה הייתה 3-3 ונקבע משחק שביעי ומכריע. בשניות האחרונות של המשחק ההפרש היה ב-1 לטובתם של הסיקסרס, וזריקה קריטית של קרטר לא נכנסה כך שהראפטורס הודחו מהסדרה 3–4. לאחר מכן היו שהפנו ביקורת כלפי וינס קרטר על כך שבחר לא לוותר, בבוקרו של אותו יום, על השתתפות בטקס סיום לימודיו באוניברסיטת קרוליינה הצפונית בצ'אפל היל.
איירון מן 3
לאחר יציאת הסרט "איירון מן 2", ג'ון פאברו בחר שלא לשוב למלאכת הבימוי, ושיין בלאק נשכר בפברואר 2011 כבמאי וכתסריטאי. הוא ודרו פירס, שותפו לכתיבת התסריט, בחרו להתמקד בפיתוח הדמויות וכן באלמנטים של ז'אנר המותחנים. במהלך אפריל ומאי 2012 לוהקו שחקני המשנה קינגסלי, פירס והול, והצילומים החלו במאי ונמשכו עד לדצמבר 2012, כאשר אתרי הצילום כללו את קרוליינה הצפונית, פלורידה, סין ולוס אנג'לס.
טורונטו ראפטורס
1999–2003: וינס קרטר והפלייאוף
אף על פי שיכולותיה של הקבוצה בהגנה השתפרו במהלך סיום העונה ובפלייאוף עצמו, היכולות ההתקפיות לקו בחסר, בעיקר בגין חסרונו של קרטר. בסיבוב הראשון של הפלייאוף הם התמודדו מול דטרויט פיסטונס. במשחק הראשון בסדרה הפיסטונס ניצחו 65–83, תוצאה נמוכה במיוחד, כשבן וולאס מהפיסטונס קולע 19 נקודות עם 20 ריבאונדים ו-3 חסימות. דטרויט ניצחו גם במשחק השני, אך הראפטורס ניצחו בשני המשחקים הבאים וכפו משחק חמישי ומכריע.
איירון מן 3
הסרט זכה להצלחה מסחרית וביקורתית, והפך לשובר קופות לאחר שחצה את רף מיליארד הדולרים ולסרט השני הרווחי ביותר לשנת 2013, אחרי "לשבור את הקרח". נכון ל-2019 הסרט נמצא במקום ה-18 ברשימת הסרטים המכניסים ביותר בכל הזמנים. הסרט זכה בשני פרסי סאטורן בקטגוריית השחקן הראשי (דאוני ג'וניור) ושחקן המשנה (בן קינגסלי) מתוך חמש מועמדויות, ובנוסף למועמדויות בפרס אוסקר ופרס באפט"א לאפקטים המיוחדים וכן פרס הוגו לעיבוד הדרמטי הטוב ביותר.
טורונטו ראפטורס
1999–2003: וינס קרטר והפלייאוף
במהלך האחרון, במצב של 82–85 לטובת הפיסטונס, עם 10.7 שניות על השעון, עמד דל קרי חופשי לגמרי על קשת השלוש, אך כריס צ'יילדס החליט שלא למסור לו ולזרוק שלשה בעצמו, אותה הוא החטיא והעונה של הראפטורס הסתיימה באכזבה. סיכומה של עונת 2001/2002 לא הראה טובות. בנוסף לפציעתו של קרטר, ניסוי אולאג'ואן לא הצליח. הוא היה בן 39 ורשם ממוצעי שפל בנקודות, בריבאונדים ובדקות. בנוסף, צ'יילדס, קלארק וקארי עזבו בסיומה של העונה, מה שבישר על בנייה מחדש לקראת העונה הבאה.
לקראת עונת 2002/2003 הייתה במועדון אופטימיות מסוימת, שכן הראפטורס העפילו לפלייאוף בשלוש השנים האחרונות, אך האופטימיות הזו ירדה במהירות. קרטר שנבחר לשחק בחמישייה באוסלטאר 2003 סבל מכמה פציעות בעונה זו. אנטוניו דייוויס הראה חוסר עניין ואכפתיות בראפטורס. הרבה שחקנים מהקבוצה נפצעו, ובעקבות זאת נשבר שיא NBA בקטגוריה הזו. בנוסף, לראפטורס היה הכבוד המפוקפק להיות הקבוצה היחידה בהיסטוריה של הליגה שלא רשמה 12 שחקנים בטופס המשחק, כי לא מספיק שחקנים היו כשירים. את העונה הזו הם סיימו עם מאזן 24–58, ולא עלו לפלייאוף לראשונה מזה 3 שנים. היה גם צד חיובי בעונה הזו, ש"בזכות" המאזן הלא טוב הראפטורס זכו בבחירה ה-4 בדראפט 2003 העמוס באולסטארים לעתיד.
2003–2010: עידן כריס בוש
בדראפט 2003 הראפטורס זכו בבחירה ה-4, ובחרו בה את כריס בוש שיככב בקבוצה בעתיד. בדראפט הזה העמוס באולסטארים נבחרו גם לברון ג'יימס, דוויין וייד, כרמלו אנתוני, כריס קיימן, קירק היינריך, טי. ג'יי. פורד, מיקאל פיאטרוס, קנדריק פרקינס ועוד רבים וטובים.
למרות הגעתו של בוש הראפטורס לא הציגו יכולת קבועה במהלך העונה, בעיקר בגלל פציעותיהם של ג'יילן רוז, אלווין ווילאמס וקרטר. בנוסף יכול להיות שהקבוצה לא התחברה אחרי הטרייד ששלח את דייוויס וג'רום ויליאמס אל מחוץ לקבוצה בתמורה לדונייל מרשל ורוז. ב-1 בנובמבר 2003 השוו הראפטורס את השיא השלילי בקליעת נקודות, בהפסד 56–73 למינסוטה טימברוולבס. אחרי 50 משחקים מאזנם של הראפטורס היה 25-25, אך פציעות של שחקני מפתח בשלבים המאוחרים של העונה מנעו מהם להגיע לפלייאוף, כשהם מסיימים עם מאזן 33–49. הנקודות הבולטות בעונה זו היו שבוש נבחר לחמישיית הרוקיז של העונה עם ממוצעים של 11.5 נקודות עם 7.4 ריבאונדים, והממוצעים של קרטר (22.5 נקודות בממוצע למשחק) ומרשל (10.7 ריבאונדים בממוצע למשחק).
איירון מן 3
עלילת הסרט
סטארק חובר להארלי, ילד בן 10 הבוגר לגילו, וחוקר את שרידיו של פיצוץ מקומי שנושא סימנים של פיגועי המנדרין. הוא מגלה שהפיצוצים נעשו בידי חיילים שעברו את תהליך אקסטרמיס, ושבשלב מסוים אותם נבדקים יכולים לדחות מעליהם את התהליך ולהתפוצץ. אחרי שיוצאי צבא החלו להתפוצץ, פיצוצים אלו יוחסו לפיגועי הטרור כדי לחפות על כשליו של תהליך אקסטרמיס. סטארק עד באופן אישי להשפעותיו של תהליך אקסטרמיס כאשר סוכניו של המנדרין בראנדט וסאבין תוקפים אותו.
טורונטו ראפטורס
2003–2010: עידן כריס בוש
בתחילת עונת 2004/2005 פוטר המאמן אוניל, והוחלף המאמן סם מיטשל. בעונה זו הראפטורס עברו לבית האטלנטי, אחרי שאת שנותיהם הקודמות בילו בבית המרכזי. בדראפט 2004 הם בחרו ברפאל ארוז'ו בבחירה ה-8. מהלך זה בוקר רבות על ידי הפרשנים והאוהדים. קרטר דרש טרייד במהלך קדם העונה. טרייד זה קרה רק באמצע העונה, והוא סיים קדנציה בת 6 שנים בראפטורס. הוא הועבר לניו ג'רזי נטס בתמורה לאלונזו מורנינג, אריק ויליאמס, ארון ויליאמס ושתי בחירות דראפט. מורנינג החליט שלא להופיע במדי הראפטורס, מה שהכריח את הראפטורס לשחררו. שני הויליאמסים היו אמורים להוסיף ממד נוסף של הגנה לקבוצה, אך הם לא ענו על הציפיות וכך הטרייד לקרטר למעשה התבזבז.